Porečka je policija dovršila kriminalističko istraživanje i utvrdila sumnju da je 27-godišnjak počinio kazneno djelo pronevjere. Muškarca se sumnjiči da je kao djelatnik pravne osobe, u razdoblju od ožujka do studenog prošle godine, na području Poreča protupravno prisvojio više tisuća kuna iz ukupno dvadeset i jedne novčane pošiljke, a koje je trebao na propisani način uručiti primateljima.
Protiv osumnjičenog je podnijeta kaznena prijava nadležnom državnom odvjetništvu, objavila je danas Policijska uprava istarska.